ישיבת מליאה, כנסת 25, פרוטוקול מספר 151, 2024-02-20 00:00

אמיר אוחנה: חברות וחברי הכנסת, אני מתכבד לפתוח את ישיבת הכנסת היום, יום שלישי י"א באדר א' התשפ"ב, 20 בפברואר 2024

אמיר אוחנה:       הודעה למזכיר הכנסת

דן מרזוק: ברשות יושב-ראש הכנסת, אני מתכבד להודיעכם, כי הונחה היום על שולחן הכנסת –      לקריאה שנייה ולקריאה שלישית הצעת חוק התוכנית הכלכלית (תיקוני חקיקה) (ליישום המדיניות הכלכלית), לשנות התקציב 2024-2023 (תיקון), התשפ"ד–2024, שהחזירה ועדת הכלכלה

דן מרזוק:       עוד הונחו על שולחן הכנסת מסקנות ועדת הכלכלה בעקבות דיון מהיר בהצעתם של חברי הכנסת עופר כסיף, אברהם בצלאל, צגה מלקו, ווליד טאהא ומשה רוט בנושא: עליית מחירים בבנק הדואר; מסקנות הוועדה למיזמים ציבוריים בעקבות דיון בהצעה לסדר-היום של חברי הכנסת אליהו ברוכי, אוהד טל, רון כץ, עודד פורר ואיימן עודה בנושא: התנהלות בנק ישראל הפוגעת בתחרות הגופים הפיננסיים אל מול הבנקים

דן מרזוק:  תודה

אמיר אוחנה: תודה למזכיר הכנסת

אמיר אוחנה: על סדר-היום – נאומים בני דקה

אמיר אוחנה:  חברי הכנסת המבקשים להירשם מוזמנים להצביע בעד כעת

אמיר אוחנה:  עד שאקבל לידי את הרשימה, ראשון הדוברים יהיה חבר הכנסת ניסים ואטורי, בבקשה

ניסים ואטורי: אתמול עלה איזשהו עניין, שיושב-ראש ההסתדרות העלה פוסט עם אשתו, ואיחל לה יום הולדת שמח על חשבון כספי חברי ההסתדרות שמשלמים תשלום בעד חברותם

ניסים ואטורי:  אני קיבלתי הודעה מכמה חברים – יש קבוצה של 150 ראשי ועדים גדולים במשק שהם חברים בקבוצה הזאת

ניסים ואטורי:  הם ביקרו את הדבר הזה ואמרו: למה אתה משתמש בכסף שהעובדים שלנו משלמים? אנחנו נצא מההסתדרות

ניסים ואטורי:  מייד מחקו את כל ההודעות, סתמו להם את הפיות

ניסים ואטורי:  הדברים האלה בלתי אפשריים

ניסים ואטורי:  הבנתי שגם עושים פה איזה דיל שהיא תגיע לכנסת ותהיה שרה בממשלה הבאה כביכול שתקום – שלא תקום, מבחינתנו

ניסים ואטורי:      אלה דברים שלא עושים, ובטח לא בארגון עובדים

ניסים ואטורי:  לא מתעסקים בדברים האלה

ניסים ואטורי:  הצביעות של ההסתדרות ושל העומד בראשה זועקת לשמיים

ניסים ואטורי:  הדברים האלה באים לידי ביטוי בזה שסותמים פיות לראשי ארגונים

ניסים ואטורי:  אני חושב שהגיע הזמן שראשי ארגונים ייקחו את הדבר הזה בידיים ויפרשו

ניסים ואטורי:  יש ארגון אחר, לדוגמה, ארגון העובדים הלאומיים

ניסים ואטורי:  הגשתי הצעת חוק בעבר, ואני אקדם אותה שוב, לקיצוץ דמי החבר

ניסים ואטורי:  למה עובדים צריכים לשלם דמי חבר להסתדרות, כדי שישתמשו בכספים האלה לפעול פוליטית נגד הממשלה? הדבר הזה צריך להיפסק

ניסים ואטורי:  יש דמוקרטיה, נכון? אז גם בארגון שלו צריכה להיות קצת דמוקרטיה

ניסים ואטורי:  הדבר זה ייפסק

ניסים ואטורי:  אני אילחם בדבר הזה

אמיר אוחנה: תודה לחבר הכנסת ואטורי

אמיר אוחנה:  יעלה ויבוא חבר הכנסת ואליד אלהואשלה, ואחריו – חבר הכנסת חנוך דב מלביצקי

וליד אל-הואשלה: מכובדי היושב-ראש, חבריי חברי הכנסת, יש לנו חטופים ברצועת עזה – יוסף זיאדנה, חמזה זיאדנה ופרחאן אלקאדי

וליד אל-הואשלה:  אנחנו דורשים שיהיו עוד מאמצים לשחרר את כל החטופים וגם את החטופים שלנו

וליד אל-הואשלה:  מכאן אני פונה לכל הצוותים שנמצאים גם בקהיר וגם בדוחה לנסות לזרז את המהלך הזה

וליד אל-הואשלה:  המשפחות פונות, יש לחץ

וליד אל-הואשלה:       אני רוצה לפנות גם בערבית: (אומר דברים בשפה הערבית, להלן תרגומם:)      

אמיר אוחנה: תודה

אמיר אוחנה:  חבר כנסת אלהואשלה, אני יכול להגיד שכשהוזמנתי על ידי מקבילי האמריקאי לפגוש אותו בוושינגטון, היה חשוב לי לקחת איתי משפחות של חטופים

וליד אל-הואשלה: ראיתי שלקחת גם את עלי אלזיאדנה

וליד אל-הואשלה:  תודות לך, אדוני היושב-ראש

אמיר אוחנה: כן, את עלי אלזיאדנה, אח של יוסף והדוד של חמזה

אמיר אוחנה:  אנחנו פועלים להשבתם של כל החטופים למשפחותיהם

אמיר אוחנה:  תודה על הדברים

אמיר אוחנה:       חבר הכנסת חנוך דב מלביצקי, בבקשה

אמיר אוחנה:  אחריו – חבר הכנסת משה סולומון

חנוך דב מילביצקי: אדוני היושב-ראש, כנסת נכבדה, תקופה מורכבת ולא פשוטה, ורציתי לתת כמה מילים שייתנו כוח לעם ישראל, אז חשבתי להביא מדבריו של רבי יהודה לייב אשלג, שהיה ידוע גם בכינויו "בעל הסולם"

חנוך דב מילביצקי:       הוא אומר ככה: "הינה כתוב 'אין עוד מלבדו', שפירושו שאין שום כוח אחר בעולם שתהיה לו יכולת לעשות משהו נגדו יתברך

חנוך דב מילביצקי:  ומה שהאדם רואה שיש דברים בעולם שהם מכחישים פמליה של מעלה, הסיבה היא מטעם שכך הוא רצונו יתברך

חנוך דב מילביצקי:  זהו בחינת תיקון הנקרא 'שמאל דוחה וימין מקרבת'

חנוך דב מילביצקי:  כלומר, מה שהשמאל דוחה זה נכנס בגדר של תיקון

חנוך דב מילביצקי:  זאת אומרת שישנם דברים בעולם שבאו מלכתחילה על הכוונה להטות את האדם מדרך הישר, שעל ידיהם הוא נדחה מקדושה

חנוך דב מילביצקי:  והתועלת מהדחיות היא שעל ידם האדם מקבל צורך ורצון שלם שהקדוש ברוך הוא יעזור לו, כי אחרת הוא רואה שהוא אבוד

חנוך דב מילביצקי:  - - - אז הוא בא לידי החלטה שאין מי שיכול לעזור, אלא הקדוש ברוך הוא בכבודו ובעצמו, וזה גורם שיקבע בליבו תביעה אמיתית שהשם יפתח את עיניו וליבו ויקרבו באמת לדבקות ה' בנצחיות"

חנוך דב מילביצקי:  עם ישראל חי

חנוך דב מילביצקי:  תודה, אדוני

אמיר אוחנה: אמן

אמיר אוחנה:  חבר הכנסת משה סולומון, ואחריו – חבר הכנסת יוסף עטאונה

אמיר אוחנה:  בבקשה

משה סולומון: אכן, עם ישראל חי

משה סולומון:  אדוני היושב-ראש, גם היום אני רוצה לעמוד כאן ולהקדיש דקה לזכרם של הגיבורים בני הקהילה האתיופית שהקריבו מחיר כבד במלחמת חרבות ברזל

משה סולומון:  היום אני רוצה להזכיר את ישראל צ'אנה, השם ייקום דמו, מאבטח בסיירת לאבטחת בנקים, שנלחם במשך זמן רב לבדו מול חוליית מחבלים שפשטה על שכונת מישור הגפן באופקים

משה סולומון:  הוא הציל עשרות אזרחים שהסתגרו בבתיהם בבוקר 7 באוקטובר

משה סולומון:       לילה לפני כן ישראל עוד הספיק לחגוג את יום ההולדת שלו יחד עם חברתו שחף

משה סולומון:  לקראת השעה 06:00 באותו בוקר נורא ישראל ושחף יצאו לטייל עם הכלב שלהם בשכונה

משה סולומון:  בדרך למקלט ישראל עוד הבחין באנשים שלא יכלו להיכנס למיגוניות הנעולות ופרץ אותן כדי שיוכלו להיכנס פנימה

משה סולומון:  לפתע נשמעו ברחוב צרורות של כדורים, ולאחר כמה שניות הם ראו שלושה מחבלים רצים ברחוב

משה סולומון:  ישראל נכנס במהירות לבית, שלף את האקדח שלו מהכספת ורץ בכפכפים לרחוב כדי להילחם במחבלים

משה סולומון:  כך סיפרה חברתו: תפסתי אותו בכוח, שלא יצא החוצה

משה סולומון:  לא רציתי שיסכן את חייו

משה סולומון:  התחננתי שיישאר, אבל הוא דחף אותי והבטיח שיחזור

משה סולומון:  זה היה ישראל

משה סולומון:  כלום לא יעזור – הוא ילך להציל את תושבי השכונה

משה סולומון:       ישראל פתח באש לעבר המחבלים וריתק אותם כדי שלא ייכנסו לבתים ויטבחו בתושבים

משה סולומון:  הוא נלחם לבדו דקות ארוכות עם אקדח ומחסנית מול חוליית מחבלים, ובמהלך הלחימה אחד המחבלים הפתיע אותו וירה בו למוות

משה סולומון:  בני משפחתו של ישראל חיפשו אחריו, ובשלב מסוים מצאו את הכפכף שלו בתוך שלולית דם כשבליבם עדיין התקווה כי ישראל רק פצוע

משה סולומון:  אולם כעבור כמה ימים התקבל הטלפון שבישר להם שגופתו אותרה

משה סולומון:       ישראל חיפש תמיד לעזור לאנשים מכל הלב, ותמיד היה מביא אושר ואור לכל מקום שהגיע אליו

משה סולומון:  יהי זכרו ברוך

אמיר אוחנה: אמן ואמן

אמיר אוחנה:  אגב, חבר משותף שלנו, עליו השלום, נהג לומר: עם ישראל חי, קיים ואוכל פלאפל; דוגו, הלוא הוא דוד לייטנר המנוח, חברנו הטוב

משה סולומון: נכון

אמיר אוחנה: חבר הכנסת יוסף עטאונה, בבקשה, ואחריו – חברת הכנסת מטי צרפתי הרכבי

יוסף עטאונה: כבוד היושב-ראש, כרגע מתקיים דיון בוועדת הכספים שהתחיל ב-15:00, על קיצוץ בתקציב החברה הערבית

יוסף עטאונה:  קודם כול, אני רוצה להגיד שבתקופה כזאת, כשיש קיצוץ בתקציב בעקבות המלחמה והמצב, אני יכול להבין כל החלטה שמתקבלת לגבי כלל האזרחים

יוסף עטאונה:  ואכן, הייתה החלטה כזאת – קיצוץ רוחבי של 4%

יוסף עטאונה:       בנוסף לזה, בא שר האוצר – בהתחלה, לפני המלחמה, הוא הצהיר שהוא לא רוצה להעביר תקציבים לחברה הערבית

יוסף עטאונה:  הטרנד שקיים הוא שלא מעבירים תקציבים לחברה הערבית בעיקר בגלל ארגוני הפשיעה, כי הכסף מגיע וזולג לשם

יוסף עטאונה:  הרי השותף שלו לממשלה הוא השר לביטחון לאומי, שאמון על הציבור בקטע הזה, ואמור, צריך לדעת שאם יש כסף שהולך לארגוני הפשיעה, צריך לטפל

יוסף עטאונה:  אבל זה לא הקטע

יוסף עטאונה:  לפי דעתי, הקיצוץ התוספתי הקיים, של 15%, זה החלטה פוליטית שנודף ממנה גם ריח של גזענות בוטה, והיא מפלה לרעה ציבור שלם

יוסף עטאונה:  כי ממילא, הכסף התוספתי שקיים לחברה הערבית, ובעיקר מענקי איזון תוספתיים, בא לסגור פערים, אפליה רבת שנים והזנחה

יוסף עטאונה:  ולכן, כשבאים ברגע כזה – בנוסף לקיצוץ הרוחבי – לפגוע בחברה הערבית, אז לפי דעתי, זו החלטה פוליטית, גזענית, שאין לה מקום בתקופה הזאת

יוסף עטאונה:       אני פונה אליך גם באופן אישי בקטע הזה, שצריך להתערב, כי זו פגיעה בכל תחומי החיים, וגם ברשויות המקומיות, שצריך לחזק אותן, דווקא בתקופה הזאת

יוסף עטאונה:  לבוא ולפגוע בהן בקיצוץ כזה – אין מקום לקיצוץ כזה

יוסף עטאונה:  תודה רבה

אמיר אוחנה: תודה לאדוני

אמיר אוחנה:  חברת הכנסת מטי צרפתי הרכבי – אחרונת הדוברות לפרק זה

מטי צרפתי הרכבי: אדוני היושב-ראש, כנסת נכבדה, בעוד שבוע מהיום יתקיימו הבחירות ב-242 רשויות מקומיות

מטי צרפתי הרכבי:  גם הפעם, נתון עגום הוא שמתוך 801 מתמודדים לראש רשות, רק 10% הן נשים – 83 נשים

מטי צרפתי הרכבי:  רק 10%

מטי צרפתי הרכבי:  תת-הייצוג הנשי, גם בזירה המוניציפלית, מדאיג מאוד, ואנחנו חייבים לעשות הכול לתיקון

מטי צרפתי הרכבי:  ראינו מה קורה כשאין נשים

מטי צרפתי הרכבי:  איזון מגדרי בצומתי קבלת ההחלטות הוא חשוב וטוב לכולנו – גם לנשים, אבל במיוחד לגברים

מטי צרפתי הרכבי:  היום יותר מתמיד אני קוראת לכל האזרחיות והאזרחים לצאת להצביע ולבחור רק ברשימות שיש בהן ייצוג שוויוני לנשים

מטי צרפתי הרכבי:  הגיע הזמן לשינוי אמיתי במדינה

מטי צרפתי הרכבי:  תודה

אמיר אוחנה: תודה רבה לגברתי

אמיר אוחנה:      חברות וחברי הכנסת, תם סדר-היום

אמיר אוחנה:  אדוני השר

אמיר אוחנה:  הישיבה הבאה תתקיים מחר, יום רביעי י"ב באדר א' התשפ"ד, 21 בפברואר 2024, בשעה 11:00, ישיבה זו נעולה